text: Indbrudstyv banket af pensionist: Måtte flygte ud over altanen
  11 juni 2015 kl. 10.30
  Tyven brækkede foden efter springet ud fra tredje sal, da han flygtede fra 72-årig kvinde.
  En bedstemor med slag i reagerede resolut, da hun onsdag eftermiddag opdagede en fremmed mand, der var brudt ind i hendes lejlighed. Den 72-årige kvinde forsøgte først at tilbageholde tyven, men han vristede sig fri.
  - Hun tog så en krykke fra ham og slog ud efter ham med den, siger Peter Thaysen, leder af lokalpolitiet i Horsens, til TV Syd.
  Indbrudstyven tog derefter flugten ud på kvindens altan. Men da hun fulgte efter, hoppede tyven ud over kanten og faldt de tre etager ned. Oppe fra altanen kunne lejlighedens beboer se tyven kravle væk.
  - Lidt derfra ringer han selv efter en ambulance. Det viser sig, han brækkede foden ved faldet, siger Peter Thaysen.
  Manden blev anholdt for indbruddet kort efter. Hvorvidt kvinden slipper for tiltale for den hårdhændede behandling ved politiet endnu ikke.
  